recursal/SuperWikiNEXT-32B huggingface dataset:
"**Scotland The Brave**" (גאלית סקוטית: Alba an Aigh) הוא שיר סקוטי-פטריוטי. הוא היה מועמד מתוך מספר שירים נוספים, להיבחר כהמנון הלאומי של סקוטלנד על ידי סקר אינטרנטי מקוון אך קטף רק את המקום השני. 

המנגינה כנראה הופיעה לראשונה במאה ה-20, ובאותו זמן היה ידועה גם *בסקוטלנד*. המילים העדכניות שבדרך כלל מושרות כיום נכתבו בסביבות 1950 על יד העיתונאי הסקוטי קליף הנלי עבור הזמר רוברט וילסון בשיתוף פעולה עם מריון מקלורג.

כהמנון לאומי לא רשמי
--------------------

ביוני 2006, השיר הגיע למקום השני עם יותר מ-10,000 קולות בסקר מקוון לבחירת השיר המועדף להיבחר כהמנון הלא-רשמי של סקוטלנד, והפסיד רק לשיר "Flower Of Scotland" בניקוד.

השיר שימש לייצוג סקוטלנד במשחקי חבר העמים הבריטי עד שהוא הוחלף על ידי הפרח הסקוטי מהמשחקים ב-2010 בדלהי ואילך.

קישורים חיצוניים
----------------

ויקישיתוף מדיה וקבצים בנושא **Scotland The Brave** בוויקישיתוף
* מידע על היצירה "Scotland The Brave" באתר מיוזיק בריינז

הערות שוליים
------------

1. ↑  The Fiddler's Companion
2. ↑  The Royal Scottish National Orchestra - Stéphane Denève (Music Director) - The RSNO National Anthem Poll Winner Archived February 15, 2009, at the Wayback Machine.
3. ↑  "Games team picks new Scots anthem". *BBC News*. 9 בינואר 2010. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5370499
* MusicBrainz work: 7c7592f2-be34-4c2a-80e2-e403e32130dc
* VIAF: 307209745
* WorldCat (עם VIAF): 307209745

 |
**ויטלי ולדימירוביץ' קוטוזוב** (בבלארוסית: **Віталь Уладзіміравіч Кутузаў**; נולד ב-20 במרץ 1980) הוא כדורגלן בלארוסי ששיחק בעמדת החלוץ.

קריירת מועדונים
---------------

קוטוזוב נולד בפינסק שבבלארוס. קוטוזוב התחיל את הקריירה שלו במחלקת הנוער של רואור פינסק ובשנת 1998} קוטוזוב חתם בבאטה בוריסוב. בעונת 1999 הבקיע 19 שערים ב-28 הופעות, בעונה זו זכתה באטה באליפות בלארוס.

בשנת 2001, קוטוזוב חתם במילאן מהסרייה א', בה לא הצליח לבסס את מקומו בהרכב המועדון. בקיץ 2002 הושאל לספורטינג ליסבון מליגת העל הפורטוגלית עד לסיום העונה, עונה לאחר מכן הושאל לאבלינו מהסרייה ב', בה הבקיע 15 שערים ב-43 משחקי ליגה. למרות זאת, אבלינו ירדה לסרייה ג'.

בקיץ 2004 קוטוזוב חתם בסמפדוריה שרכשה מחצית מכרטיס השחקן שלו תמורת מיליון וחצי אירו לארבע שנים.

ב-20 ביוני 2006, קוטוזוב חתם לשלוש שנים בפארמה. ביולי 2007 קוטוזוב הושאל לפיזה עד לסיום העונה.

בינואר 2009 קוטוזוב חתם בבארי, בה שיחק שלוש עונות.

קריירה בינלאומית
----------------

ב-17 באפריל 2002 קוטוזוב ערך את הופעת הבכורה שלו בנבחרת בלארוס בניצחון 2-5 נגד הונגריה. ב-21 בפברואר 2008 קוטוזוב הבקיע את שער הבכורה שלו בנבחרת בניצחון 2-4 נגד לטביה.

תארים
-----

באטה בוריסוב
* ליגת העל הבלארוסית: 1999

ספורטינג ליסבון
* הסופר קאפ הפורטוגלי: 2002

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**הלל צרי** (נולד ב-1966 בתל אביב) הוא צ'לן, מנצח ומלחין ישראלי.

ביוגרפיה
--------

בילדותו למד לנגן בפסנתר אצל המורה חנה שלגי, אך פנה לנגינה על צ'לו.

צרי היה תלמידו של הצ'לן עוזי ויזל באקדמיה למוזיקה ע"ש רובין בתל אביב ולאחר מכן השתלם אצל ברנרד גרינהאוס בקונסרבטוריון למוזיקה של ניו אינגלנד בבוסטון בארצות הברית. גרינהאוס השווה את כישרונו לזה של הצ'לן המפורסם עמנואל פויירמן.

בשנת 1984 קיים צרי הופעת בכורה עם התזמורת הפילהרמונית הישראלית, בניצוחו של זובין מהטה.

מאז 2016 משמש צרי כמנצחה של התזמורת הקאמרית של חיל החינוך והנוער.

החל משנת 2006 מלמד צרי בבית הספר למוזיקה ע"ש בוכמן-מהטה באוניברסיטת תל אביב ומכהן שם כראש מחלקת כלי מיתר. הוא נמנה עם מייסדיה של החברה הישראלית לצ'לו ושל הסמינר הבינלאומי השנתי לצ'לו בישראל. הלל צרי לימד בכיתות אמן בארצות רבות בתבל - בהן סין, רוסיה וארצות אירופה, וניגן עם תזמורות כגון תזמורת ה-BBC הסקוטית, התזמורת הסימפונית של דיסלדורף, התזמורת הקאמרית של פילדלפיה, התזמורת הפילהרמונית של חבל הריין, התזמורת הסימפונית ירושלים והתזמורת הקאמרית הישראלית.

צרי הופיע כסולן ברסיטלים וגם כמבצע מוזיקה קאמרית בשיתוף פעולה עם דייוויד סויר, מייקל טרי, פנינה זלצמן ואחרים. הוא חבר בשלישייה הישראלית יחד עם הפסנתרנית רוגלית ישי והכנר המייסד מנחם ברויאר, וכמו כן הוא חבר במועדון הישראלי למוזיקה קאמרית וחבר בסגל המורים בקשת אילון.

צרי הלחין קונצ'רטו לצ'לו ולכלי קשת, שלישיית כלי קשת, מחרוזת שירי לדינו לכלי קשת, "כרמל" - לקול ולאנסמבל קאמרי וכתב עיבוד וירטואוזי לנושאים מהאופרה "כרמן" מאת ביזה - כרמניאנה - סוויטה בריליאנט.

בשנת 2023 ניגן בארפג'ונה את סונאטת ארפג'ונה במסגרת השוברטיאדה הישראלית של אותה השנה שהתקיים בתל אביב ובראשון לציון.

הלל צרי הוא בנו של צבי צרי, מחנך מוזיקלי וכותב ספרים בתחום המוזיקה. אחיו התאום של הלל, ניתאי צרי, הוא הכנר הראשי של תזמורת סימפונט רעננה. אחותם, רות צרי, היא פסנתרנית ובעבר נגנית קלרינט, ואחות נוספת, כרמית צרי, היא כנרת.

פרסים
-----

* הפרס הראשון בתחרות הפסטיבל מריה קנאלס בברצלונה, ב-1986
* פרס ג'קסון בטנגלווד, ב-1988
* פרס בתחרות ויטקר בסנט לואיס בשנת 1989
* פרס דיטייה בתחרות רוסטרופוביץ' בפריז בשנת 1990
* פרס סטרדיווארי בקרמונה בשנת 1991
* פרס התחרות הבינלאומית לביצוע מוזיקלי CIEM בז'נבה
* פרס ע"ש עדן פרטוש

קישורים חיצוניים
----------------

ויקישיתוף מדיה וקבצים בנושא **הלל צרי** בוויקישיתוף
* 

* אתר האינטרנט הרשמי של הלל צרי

* הלל צרי, באתר AllMusic (באנגלית)

* הלל צרי, באתר MusicBrainz (באנגלית)

הערות שוליים
------------

1. ↑  הספרים שכתב צבי צרי, באתר סימניה
2. ↑  הטלוויזיה החינוכית, אינטרמצו עם אריק - תן לי לה, באתר יוטיוב, אריה ורדי מארח את הלל, ניתאי ורות צרי, ‏9 ביוני 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313471505171
* GND: 135513219
* LCCN: n2007083612
* MusicBrainz: 9be431e6-6c5d-4378-96c1-3f285588f578
* VIAF: 457149294103780520834
* WorldCat: lccn-n2007083612

 |
**צ'יאנג ראי** (בתאית: **เชียงราย**) היא עיר במחוז צ'יאנג ראי שבצפון תאילנד. אוכלוסיית העיר מנתה ב-2006 כ-62,000 נפש. כ-12.5% מהאוכלוסייה משתייכת לשבטי הגבעה, שהם מיעוט בצפון תאילנד.

צ'יאנג ראי היא בירת מחוז צ'יאנג ראי. הסלאקלאנג צ'נגוואט מחזיק במשרדים המחוזיים. המשרדים העירוניים הם הטסאבן.

היסטוריה
--------

צ'יאנג ראי נוסדה על ידי המלך מאנגראי בשנת 1262, (ומכאן שמה - צ'יאנג = עיר, ראי = מנגראי). והפכה לבירה הראשונה של ממלכת לאנטאי. היא איבדה את מעמדה כעיר בירה לאחר היווסדה של עיר אחרת על ידי מאנגראי בצ'יאנג מאי. מאוחר יותר נכבשה צ'יאנג ראי על ידי בורמה ונשארה בשליטתה למשך כמה מאות שנים. רק בשנת 1768 הפכה העיר לטריטוריה תאית. היא הוכרזה כמחוז בזמן מלוכתו של המלך ראמה השישי בשנת 1910.

גאוגרפיה
--------

מיקומה הגאוגרפי של העיר הוא במרחק של כ-200 קילומטרים צפון מזרחית לעיר צ'יאנג מאי, שבמחוז צ'יאנג מאי; 62 קילומטרים דרומית למאה סאי ולגבול עם מינמאר; 60 קילומטר דרום מערבית לצ'יאנג סאאן שעל הנהר מקונג בלאוס; ו-90 קילומטרים צפונית לפאיאו, שבמחוז פאיאו.

ליד העיר זורם נהר קוק.

תחבורה
------

כביש 1 (פאהוניות'ין) מבנגקוק עובר דרך צ'יאנג ראי למה סאי שעל גבול מיאנמר. העיר נמצאת במרחק של 839 קילומטרים מבנגקוק, בערך 11 שעות נסיעה במכונית. מספר טיסות מקשרות כל יום בין בנגקוק לנמל התעופה הבינלאומי של צ'יאנג ראי. שרות שיט סירות יומי בין צ'יאנג ראי לתה תון נמצא בשלבי תכנון. לא קיים שירות רכבות בצ'יאנג ראי. מסילת הברזל מבנגקוק נגמרת בצ'יאנג מאי.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **צ'יאנג ראי** |
| ויקישיתוף תמונות ומדיה בוויקישיתוף: **צ'יאנג ראי** |

* 

* אתר האינטרנט הרשמי של צ'יאנג ראי
* מדריך לתיירים בצ'יאנג ראי בויקימסע האנגלי (באנגלית)
* חדשות צ'יאנג ראי (באנגלית)
* צ'יאנג ראי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530963605171
* GND: 4365207-4
* LCCN: n92072288
* VIAF: 136172823
* WorldCat: viaf-243839683

 |
**הבחירות הכלליות בבריטניה 1906** התרחשו בתאריכים 12 בינואר–8 בפברואר 1906. בבחירות אלו ניצח הנרי קמפבל-באנרמן מן המפלגה הליברלית את ארתור ג'יימס בלפור מן המפלגה השמרנית. המפלגה השמרנית הפסידה חצי ממושביה, כולל מושבו של בלפור עצמו, ובכך נחשב הניצחון הליברלי לאחד מן הניצחונות הסוחפים ביותר בתולדות הבחירות במדינה. מתוך חברי הקבינט בדצמבר 1905, רק כשלושה שרים נבחרו שנית לפרלמנט.

בחירות אלו היו האחרונות בבריטניה שבהן המפלגה הליברלית קיבלה את רוב מושבי הפרלמנט, וכן הראשונות שבהן מפלגת הלייבור השיגה הישג משמעותי כלשהו- כ-29 מושבים. היו אלו הבחירות האחרונות שהתרחשו יותר מחמש שנים לאחר אלו שקדמו להן. בשנת 1911 עבר חוק המגביל את כהונתו של פרלמנט לחמש שנים בדיוק.

יש הטוענים כי ההפסד המשמעותי של השמרנים (אשר קיבלו את מספא המושבים הנמוך בתולדותיהם) התרחש בעקבות הרפורמות הכלכליות שקידמו אשר הוריד את התמיכה במפלגה בקרב מעמד הפועלים. בנוסף על כך, הממשלה השמרנית הייתה לא פופולרית בעקבות המעורבות הבריטית במלחמת הבורים וכן עוררה ביקורת בצד גורמים פרוטסטנטים לאחר ששילבה את החינוך הדתי במערכת החינוך הממלכתית.

תוצאות
------

| מפלגה | מנהיג | מושבים | קולות | אחוז מן הקולות |
| --- | --- | --- | --- | --- |
| המפלגה השמרנית | ארתור ג'יימס בלפור | 246 | 2,278,076 | 43.4% |
| המפלגה הליברלית | הנרי קמפבל-באנרמן | 397 | 2,565,644 | 48.9% |
| מפלגת הלייבור | קיר הארדי | 29 | 254,202 | 4.8% |
| המפלגה האירית |  | 82 | 33,231 | 0.6% |
| אחרים ועצמאיים |  | 6 |  |
|

קישורים חיצוניים
----------------

ויקישיתוף מדיה וקבצים בנושא **הבחירות הכלליות בבריטניה 1906** בוויקישיתוף

| בריטניהבריטניה מערכות בחירות בבריטניה |
| --- |
| 

|  |
| --- |
| 1802 
• 1806 
• 1807 
• 1812 
• 1818
• 1820 
• 1826 
• 1830 
• 1831 
• 1832
• 1835 
• 1837 
• 1841 
• 1847 
• 1852 
• 1857 
• 1859 
• 1865 
• 1868 
• 1874 
• 1880 
• 1885 
• 1886 
• 1892 
• 1895 
• 1900 
• 1906 
• 1910 (ינו')
• 1910 (דצמ') 
• 1918 
• 1922 
• 1923 
• 1924 
• 1929 
• 1931 
• 1935 
• 1945 
• 1950 
• 1951 
• 1955 
• 1959 
• 1964 
• 1966 
• 1970 
• 1974 (פבר')
• 1974 (אוק')
• 1979 
• 1983 
• 1987 
• 1992 
• 1997 
• 2001 
• 2005 
• 2010 
• 2015 
• 2017 
• 2019 |

 |
**בוררות וינה הראשונה** הייתה בוררות, שהתקיימה ב-2 בנובמבר 1938, בווינה וקבעה מחדש את הגבולות בין הונגריה ובין צ'כוסלובקיה: חלק גדול מדרום סלובקיה הועבר לריבונות הונגרית. התכתיב ניתן בנובמבר 1938 על ידי גרמניה הנאצית ואיטליה הפאשיסטית.

הרקע
----

 ערך מורחב – **היסטוריה של הונגריה: תקופת העוצרות ומלחמת העולם השנייה#בוררות וינה הראשונה**  

מאז 1920 ועד לתום מלחמת העולם השנייה, הייתה מטרתה המרכזית של מדיניות החוץ ההונגרית להחזיר לידיה את השטחים שהפסידה במסגרת חוזה טריאנון. במחצית השנייה של שנות השלושים היו בהונגריה כאלה שראו בגרמניה הנאצית את הכלי באמצעותו יושבו להונגריה השטחים שאבדו לה. ואכן, כבר בנובמבר 1937 הבטיח היטלר להונגרים כי יקבלו חלק מצ'כוסלובקיה, זאת במסגרת התוכנית הנאצית להשתלט על צ'כוסלובקיה ולפרק אותה. 

בנספח שצורף להסכם מינכן, שנחתם ב-30 בספטמבר 1938, נקבע כי על צ'כוסלובקיה לשאת ולתת עם הונגריה על פתרון המחלוקות הטריטוריאליות שביניהן. באוקטובר אותה שנה הונגריה פתחה בדיונים עם צ'כוסלובקיה. לאחר מספר ימי דיונים הודיעו הצדדים על כישלון השיחות. ב-29 באוקטובר ביקשו הונגריה וצ'כוסלובקיה מאיטליה וגרמניה להיות לבוררות בסכסוך ביניהן, והודיעו מראש כי יכבדו את תוצאות הבוררות.

הבוררות
-------

הבוררות התקיימה בארמון בלוודר בווינה, ב-2 בנובמבר 1938. הבוררים היו שר החוץ הגרמני ריבנטרופּ ושר החוץ האיטלקי גליאצו צ'אנו. במשלחת הגרמנית השתתף גם הרמן גרינג. בראש המשלחת ההונגרית עמד שר החוץ קלמן קניה והשתתף בה גם פאל טלקי שמונה זמן קצר לאחר מכן לראש הממשלה. בראש המשלחת הצ'כוסלובקית עמד שר החוץ פרנטישק כבאלטובסקי.

הבוררות הייתה קצרה ביותר: החלה בצהריים, ופסק הבוררות ניתן בשעה שבע באותו ערב.

פסק הבוררות
-----------

פרוק צ'כוסלובקיה ב-1938. באדום: השטחים שהועברו להונגריה בנובמבר 1938, בעקבות הבוררות
בפסק הבוררות נקבע כי צ'כוסלובקיה תעביר להונגריה שלושה מחוזות בסלובקיה, וכן שטחים נרחבים בזובקרפטיה, בסך הכל 12,000 קמ"ר. בשטחים שהועברו היו יותר ממיליון תושבים, מהם כ-60% הונגרים וכ-35% סלובקים.

קישורים חיצוניים
----------------

ויקישיתוף מדיה וקבצים בנושא **בוררות וינה הראשונה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14489331b (data)
* GND: 4534958-7
* LCCN: n2001154855
* NKC: unn2012728542
* SUDOC: 073646954
* VIAF: 185622030
* WorldCat (עם VIAF): 185622030

 |
מראה מבחוץ של יחידת 36 אינץ' - פתח האוורור נמצא מעל למקרר כדי לאפשר התקנה מובנית
**סאב-זירו** (אנגלית: **SUB-ZERO**) הוא מותג מקררים מתוצרת ארצות הברית.

היסטוריה
--------

החברה נוסדה בשנת 1945, על ידי ווסטיי אף. בייק במדיסון, ויסקונסין, ארצות הברית. בשנת 2000 רכשה החברה את קו המוצרים הביתיים של חברת "וולף ריינג'", שבסיסה בקליפורניה ועוסקת בייצור מוצרי מטבח לשוק הפרטי, המוסדי והמסחרי. החברה מייצרת את מקרריה במפעלים בוויסקונסין ובאריזונה.

לוח הבקר הפנימי
כיום משווקים תחת המותג "סאב-זירו" מקררים ואמצעי אוורור שהיו מיוצרים בעבר על ידי חברת וולף תחת מותג בעל שם זהה. חברת וולף ממשיכה לייצר ולשווק לשוק המסחרי בלבד. המותג מתחרה במותגים אמריקאיים מובילים כמו קיצ'ן איד וGE Monogram, וכן במותגים לא אמריקאיים כמו בוש (BOSCH) ומילה (Miele). 

החברה מייצרת שתי סדרות של מקררים מובנים למטבח הביתי, וכן מתקנים לאחסון יין. החברה טוענת להמצאת רעיון ה"קירור הדואלי", האמור לאפשר שמירה על מוצרי מזון לזמן ממושך יותר. נטען כי החברה היא זו שהמציאה את רעיון ההתקנה המובנית של מקרר במטבח הביתי. 

כל אחד מהמקררים ניתן להזמנה במבחר רמות גימור, בדרך כלל על בסיס פלדת אל חלד. לקוחות יכולים להתקין לוחות לפי הזמנה על דלתות המקרר וכך ליצור התאמה עם ארונות המטבח. המקררים מגיעים בדרך כלל בעומק 24 אינץ' וניתנים להתקנה חלקה לצד ארונות מטבח בעומק סטנדרטי זהה, ליצירת מראה אחיד. בגלל העומק המוגבל, המקררים נוטים להיות רחבים מהמקובל.

קישורים חיצוניים
----------------

* אתר האינטרנט הרשמי של סאב זירו

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 142689011
* WorldCat: viaf-142689011

 |
**נאמני ניקיון** בישראל הם אזרחים מעל גיל 16 המוסמכים על ידי המשרד להגנת הסביבה.

הגדרת תפקידם נעשית על ידי חוק שמירת הניקיון, אשר מגדיר כי בסמכותו של השר להגנת הסביבה, וכל ראש רשות מקומית למנות כל אדם כנאמן ניקיון. בסמכותם של נאמני הניקיון לדרוש מכל אדם אשר עבר עבירה על חוק שמירת הניקיון להזדהות בפניהם: 

> 
> נאמן נקיון שמונה כאמור רשאי, לאחר שהציג תעודת מינויו כנאמן נקיון, לדרוש ממי שעבר לנגד עיניו עבירה על חוק זה להזדהות בפניו; מי שנדרש להזדהות כאמור חייב לעשות כן.
> 
> 
> 
> — סעיף 12(ג) לחוק שמירת הניקיון
> 

לנאמני הניקיון מחולקים פנקסי קנסות אשר מאפשרים להם, לאחר הזדהות העבריין, לקנוס אותו בסכומים הנקובים בחוק שמירת הניקיון - על אף שאינם אנשי אכיפת חוק. נוסף על פנקסים אלה, לנאמנים יש אפשרות להגיש דו"חות ללא הזדהות העבריין, אם הוא ביצע את העבירה מתוך רכב נוסע במגוון אמצעים - אפליקציה סלולרית, אתר האינטרנט של המשרד להגנת הסביבה ותא קולי ייעודי. במקרים אלו מסוג העבריין לפי מספר הרכב.

קישורים חיצוניים
----------------

* נאמני ניקיון, באתר המשרד להגנת הסביבה

הערות שוליים
------------

1. ↑  חוק שמירת הנקיון, באתר ויקיטקסט
**מסכת כותים** היא חיבור הנמנה עם המסכתות הקטנות. המסכת מכילה שני פרקים העוסקים בדינים של הכותים בנושאים שונים, כגון נאמנותם בענייני כשרות ועוד.

אזכורים בתלמוד ובראשונים
------------------------

מסכת כותים לא נזכרה כלל בכל התלמוד, ובראשונים ישנו אזכור יחידי בחידושי הרמב"ן 

> 
> ועוד מצאתי בחיצונה במסכת כותיים מז' מסכיות קטנות דקתני אבל מלוין אותן ולוין מהן ברבית
> 
> 
> 
> — חידושי הרמב"ן מסכת בבא מציעא עא ב
>

מהדורות ופירושים
----------------

את מסכת כותים הדפיס לראשונה בשנת תקס"ה בליוורנו החיד"א בספרו "מראית עין", על פי כתב יד שהיה בידו. לאחר מכן נדפסה המסכת על ידי רבי יהודה נג'אר בספרו "שמחת יהודה". הוא חילק כל פרק להלכות, והוסיף פירוש על המסכת בשם "חגי יהודה".

בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר. הדפסה זו נעשתה כמעט ללא שינויים. בשנת תר"מ נדפסה המסכת בדפוס וילנא בתוספת מראה מקומות והערות נוספות.

הרב חיים קניבסקי הדפיס בשנת תשכ"ה פירוש קצר בשם "מצרף" להבנת המסכת, ופירוש בשם "מטהר", הכולל פלפולים ואריכות בנושאי המסכת.

קישורים חיצוניים
----------------

- ויקיטקסט מסכת כותים, באתר ויקיטקסט

**מסכת כותים**

* מסכת כותים בהוצאת מכון יד הרב הרצוג.

**פירושים**

* אוריה גן, מסכת כותים: נוסח הלכה, ופרשנות, אוניברסיטת בן- גוריון בנגב, כסלו תשס"ט/ דצמבר 2008.

* יד ישראל פירוש על מסכת כותים מאת ישראל זעליגמאן באתר אוצר החכמה.

הערות שוליים
------------

1. ↑  הובא בשמו בספר התרומה שער מו א.

| **מסכתות קטנות** |
| --- |
| 

|  |
| --- |
| אבות דרבי נתן • מסכת סופרים • אבל רבתי • מסכת כלה • מסכת כלה רבתי • דרך ארץ רבה • דרך ארץ זוטא • מסכת עבדים • מסכת גרים • מסכת כותים • מסכת ספר תורה • מסכת מזוזה • מסכת תפילין • מסכת ציצית |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007286779805171
* LCCN: no2012016907
* VIAF: 232202835
* WorldCat (עם VIAF): 232202835

 |
**בית שמואל - מרכז שמשון** הוא מרכז לתרבות, כנסים, אירועים והארחה הנמצא בשכונת ממילא בלב ירושלים ושייך לאיגוד העולמי ליהדות מתקדמת – ארגון הגג העולמי של קהילות היהדות הרפורמית, הפרוגרסיבית, הליברלית והרקונסטרוקטיבית. שמו של המרכז מורכב משמות שני אגפיו שנבנו בזמנים שונים, אך חוברו ליצירת קומפלקס אחד הן מבחינה אדריכלית והן מבחינה ניהולית-תפעולית. במרכז שוכנים גם משרדי האיגוד העולמי ליהדות מתקדמת, התנועה ליהדות מתקדמת בישראל ותנועת הנוער נצ"ר עולמי.

תולדותיו
--------

**בית שמואל** נחנך בשנת 1986, כמבנה שכלל אכסניה לאירוח קבוצות נוער של התנועה הרפורמית מחוץ לארץ, אולמות וכיתות לימוד. הכוח המניע מאחורי הקמתו היה הרב ריצ'רד הירש, מהבולטים ברבני היהדות המתקדמת, שגייס את המימון הנדרש להקמתו מקהילות רפורמיות ברחבי העולם היהודי. תכנונו נמסר לידי האדריכל הנודע משה ספדיה, שבאותה עת שקד על תכנון מתחם ממילא המתחדש, שבית שמואל ממוקם על גבולו. במקביל תכנן ספדיה גם את הרחבת בית היברו יוניון קולג' הסמוך, ליצירת קומפלקס ארכיטקטוני אחיד והרמוני של שני מוסדות המשתלבים מבנית וחזותית זה בזה, ושניהם יחד משתלבים בסגנון הכולל של מתחם ממילא המחודש.

במחצית השנייה של שנות ה-90 נתאפשר, במימון תרומות נוספות שגויסו, להקים אגף נוסף להרחבת שטחו של בית שמואל ופעילויותיו. בין היתר הוחלט שהמבנה החדש ישמש כמטה העולמי של האיגוד העולמי ליהדות מתקדמת, מתוך כוונה להדגיש את זיקתו ומחויבותו של הארגון לציונות, לישראל ולירושלים. תכנון הפרויקט נמסר שוב לידי האדריכל משה ספדיה, שתכנן את **מרכז שמשון** – מבנה המשך לבית שמואל.
המבנה החדש כולל את "תיאטרון הירש" – אודיטוריום בן 400 מקומות ישיבה, חדרי הרצאות וסמינרים, אגף הארחה עם חדרי מלון חדישים, משרדי האיגוד העולמי ליהדות מתקדמת, וגולת הכותרת – אולם אירועים בגג המבנה, שחזיתו מעוצבת כחרוט זכוכית ענק הצופה פנורמית על העיר העתיקה, ונראה למרחוק לצופים מן העיר העתיקה לחדשה. עם השלמתו בשנת 2001 של בניין מרכז שמשון הוסב שמו של המתחם החדש ל"בית שמואל - מרכז שמשון".

תכנים ופעילות
-------------

בעת שהמרכז נפתח בשנות ה-80 של המאה ה-20 היה המקום זירה למלחמות דת בין יהודים אורתודוקסים לבין רפורמים וחילונים, אך המלחמות שככו במהרה ומתנגדיו של המוסד השלימו עם קיומו.[דרוש מקור] עם הזמן הפך בית שמואל להיות מקום מרכזי בחיי התרבות של ירושלים, משום שהציע מופעי תרבות ישראלית בערבי שבת, בשעה שיתר מוסדות התרבות הירושלמיים היו סגורים. המקום זכה להצלחה בקרב הקהל החילוני של ירושלים שהיה צמא לפעילות בסוף השבוע.

המרכז מקיים כיום פעילות תרבותית מגוונת הכוללת הצגות תיאטרון, מופעי מוזיקה, מחול ובידור, סרטי קולנוע, קורסי העשרה שונים וסיורים בירושלים. המקום מארח פסטיבלים שונים, כנסים וסמינרים. מתקניו מושכרים לשימושו של כל גוף החפץ לקיים בהם פעילות, ללא הבדל דת או השקפה.

קישורים חיצוניים
----------------

ויקישיתוף מדיה וקבצים בנושא **בית שמואל - מרכז שמשון** בוויקישיתוף
* אתר האינטרנט הרשמי של בית שמואל - מרכז שמשון

הערות שוליים
------------

1. ↑  אירועים – בית שמואל
2. ↑  בית קולנוע חדש בירושלים יפעל בשבתות, עכבר העיר
באנליזה מרוכבת, משפטי **בלוך-לנדאו** הם משפטים בדבר פונקציה הולומורפית f בעיגול היחידה המקיימת {\displaystyle |f'(0)|=1}. המשפט הוא אחד השלבים המרכזיים בהוכחת משפט פיקארד הקטן. הם נקראים על שמם של המתמטיקאים אנדרי בלוך ואדמונד לנדאו.

משפט בלוך
---------

**משפט בלוך** - תהי f פונקציה הולומורפית בעיגול היחידה המקיימת {\displaystyle |f'(0)|=1}. אזי קיים קבוע {\displaystyle b>0} כך שהפונקציה הפיכה בכדור הפתוח ברדיוס b. כלומר, קיימת פונקציה הולומורפית g כך ש-g\circ f היא הזהות על כדור כנ"ל.

הקבוע האופטימלי B שמקיים את משפט בלוך נקרא **קבוע בלוך**, וערכו לא ידוע עד היום. בכל זאת, ידוע חסם לא רע - {\displaystyle 0.4332\approx {\frac {\sqrt {3}}{4}}+2\times 10^{-4}\leq B\leq {\sqrt {\frac {{\sqrt {3}}-1}{2}}}\cdot {\frac {\Gamma ({\frac {1}{3}})\Gamma ({\frac {11}{12}})}{\Gamma ({\frac {1}{4}})}}\approx 0.4719}.

משפט לנדאו
----------

**משפט לנדאו** *(לעיתים גם משפט בלוך-לנדאו)* - תהי f פונקציה הולומורפית בעיגול היחידה המקיימת {\displaystyle |f'(0)|=1}. אזי תמונת f מכילה כדור ברדיוס חיובי {\displaystyle l>0}.

הקבוע האופטימלי L המקיים את משפט לנדאו נקרא **קבוע לנדאו**; ניתן להוכיח דיי בקלות כי {\displaystyle L>{\frac {1}{16}}}, וטיעונים מסובכים יותר מראים כי {\displaystyle 0.5<L<0.544} בערך. גם הערך של L לא ידוע.

משפט ואלירון
------------

המשפט נקרא על שמו של המתמטיקאי הצרפתי ג'ורג ואלירון. משפט זה הביא את בלוך להוכיח את המשפט בנוסח לעיל.

**משפט ואלירון** - אם f פונקציה שלמה לא קבועה, אז קיים עיגול D ופונקציה אנליטית {\displaystyle \phi :D\to \mathbb {C} } כך ש-{\displaystyle \forall z\in D:f(\phi (z))=z}.

למעשה, משפט ואלירון מתאים למשפט בלוך, לפי עקרון בלוך.

יישומים
-------

במשפט פיקארד הקטן יש שימוש במסקנה ממשפט בלוך-לנדאו:

**משפט**: אם f פונקציה שלמה לא קבועה, אז תמונתה מכילה עיגול ברדיוס 1.

**הוכחה**: f לא קבועה, תהי {\displaystyle z\_{0}\in \mathbb {C} } עבורה {\displaystyle f'(z\_{0})\neq 0}. נגדיר {\displaystyle \psi (z)={\frac {1}{16}}f({\frac {16}{f'(z\_{0})}}z+z\_{0})}. אז \psi  מקיימת את תנאי משפט לנדאו, ולכן מכילה כדור ברדיוס {\displaystyle {\frac {1}{16}}}, ולכן מתקיים הדרוש.

ראו גם
------

* משפטי פיקארד

קישורים חיצוניים
----------------

* משפט בלוך-לנדאו, באתר MathWorld (באנגלית)
**משפט בנך-שטיינהאוס**, הידוע גם בשם **עקרון החסימות במידה שווה**, הוא משפט מתמטי יסודי וחשוב באנליזה פונקציונלית. עיקרון זה טוען עבור משפחה של העתקות ליניאריות רציפות על מרחב בנך, שאם יש חסם משותף לכל האופרטורים במשפחה בכל נקודה של המרחב, אז יש חסם אחיד על הנורמה שלהם.

משפט זה, יחד עם משפט האן-בנך ומשפט ההעתקה הפתוחה, נחשב לאחד משלוש אבני היסוד של האנליזה הפונקציונלית. גרסה מוקדמת של המשפט הופיעה במאמר של סטפן בנך והוגו שטיינהאוס ב-1927. המשפט הוכח באותו זמן גם על ידי האנס האן.

המשפט
-----

יהי X מרחב בנך ויהי Y מרחב נורמי כלשהו. תהי \mathcal{F} משפחה של העתקות ליניאריות רציפות {\displaystyle T\_{\alpha }\colon X\rightarrow Y}. 

אם לכל x\in X הקבוצה {\displaystyle \left\{T\_{\alpha }(x):T\_{\alpha }\in {\mathcal {F}}\right\}} חסומה, אז גם קבוצת הנורמות {\displaystyle \left\{||T\_{\alpha }||:T\_{\alpha }\in {\mathcal {F}}\right\}} חסומה.

הוכחה
-----

למשפט חשוב זה יש הוכחה קצרה המסתמכת על משפט הקטגוריה של בייר (Baire). 

לכל מספר טבעי {\displaystyle \,n}, נגדיר {\displaystyle X\_{n}=\left\{x\in X:\|T\_{\alpha }(x)\|\leq n,\;\forall T\_{\alpha }\in {\mathcal {F}}\right\}}. לפי ההנחה, קיים חסם משותף בכל נקודה, ולכן {\displaystyle \bigcup \_{n}{X\_{n}}=X}. הקבוצות {\displaystyle X\_{n}} הן קבוצות סגורות, משום שהקבוצות {\displaystyle \ Z\_{n}^{\alpha }=\left\{x\in X:\|T\_{\alpha }(x)\|\leq n\right\}} סגורות לכל \alpha  בגלל הרציפות של {\displaystyle T\_{\alpha }}, ולכן החיתוך {\displaystyle X\_{n}=\bigcap \_{\alpha }{Z\_{n}^{\alpha }}} גם הוא סגור. 

בתור מרחב מטרי שלם, X הוא מרחב בייר ("מרחב מקטגוריה שנייה"), ולכן אחת מהקבוצות {\displaystyle X\_{n}} מכילה כדור פתוח: יש {\displaystyle \delta >0} ו-{\displaystyle x\_{0}\in X\_{n}} כך שאם {\displaystyle \|x-x\_{0}\|<\delta } אזי {\displaystyle x\in X\_{n}}. נותר לתרגם את העובדה הזו לחסם המבוקש. 

תהי {\displaystyle z\in X} נקודה כך ש-{\displaystyle \|z\|\leq \delta /2}, אז לפי אי-שוויון המשולש {\displaystyle \|T(z)\|=\|T(x\_{0}+z)-T(x\_{0})\|\leq \|T(x\_{0}+z)\|+\|T(x\_{0})\|\leq 2n}, וזאת לכל {\displaystyle T\in {\mathcal {F}}}. מכאן נובע שלכל {\displaystyle y\in X} מנורמה 1, מתקיים {\displaystyle \|T(y)\|={\frac {2}{\delta }}\|T({\frac {1}{2}}\delta y)\|\leq {\frac {2}{\delta }}\cdot 2n}, כלומר {\displaystyle \|T\|\leq 4n/\delta }. זהו חסם אחיד על הנורמות של ההעתקות הליניאריות במשפחה \mathcal{F}.

**הערה.** הוכחה זו מספיקה גם אם מחלישים את ההנחה המקורית, ומניחים רק שקבוצת הנקודות x\in X שעבורן {\displaystyle \left\{T\_{\alpha }(x):T\_{\alpha }\in {\mathcal {F}}\right\}} חסומה, היא קבוצה מקטגוריה שנייה.

קישורים חיצוניים
----------------

* משפט בנך-שטיינהאוס, באתר MathWorld (באנגלית)
**לירן רוטמן** (נולד ב-7 ביוני 1996) הוא כדורגלן ישראלי המשחק בעמדת הקשר והקיצוני במכבי נתניה מליגת העל.

ביוגרפיה
--------

לירן רוטמן (במרכז) לצידם של איגור זלטנוביץ' (מימין) ופטריק טומאסי במדי מכבי נתניה 2022
רוטמן החל את דרכו במחלקת הילדים של הפועל ראשון לציון. ב-2010 עבר רוטמן למחלקת הנוער של סקציה נס ציונה. ב-2 במאי 2014 ערך את הופעת הבכורה שלו בקבוצה הבוגרת, כשפתח במשחק נגד מועדון ספורט כפר קאסם שנגמר בניצחון 0–2 בעת ששיחקה נס ציונה בליגה א'. עונה לאחר מכן המשיך לשחק רוטמן בקבוצת הנוער ואף הספיק לרשום הופעה בגביע המדינה ובמשחק ליגה נוסף לפני שעזב את הקבוצה בינואר 2015.

בינואר 2015 חתם רוטמן במכבי פתח תקווה מליגת העל. בעונתו הראשונה בקבוצה שיחק בעיקר במחלקת הנוער ועלה רק פעם אחת כמחליף בדקה ה-87 בניצחון 0–2 על מכבי תל אביב ב-1 ביוני 2015 במשחק בו גם הספיק לכבוש. בעונת 2015/2016 זכה רוטמן עם מכבי פתח תקווה בגביע הטוטו כאשר הוא אף כבש שער בניצחון 0–3 על עירוני קריית שמונה בגמר ב-2 בפברואר 2016. באותה עונה שיחק רוטמן תשעה משחקים בכל המסגרות בהן פתח בארבעה מהם. גם בעונת 2016/2017 רוטמן לא הרבה לקבל הזדמנויות ושיחק רק בשישה משחקים ופתח רק במשחק בודד.

בעונת 2017/2018 הושאל רוטמן להפועל רמת-גן גבעתיים עד תום העונה. ב-3 באוגוסט 2017, שיחק רוטמן את משחקו הראשון בקבוצה כשפתח במשחק גביע הטוטו של הליגה הלאומית מול הפועל תל אביב שנגמר בתוצאה 0-0. את שערו הראשון בקבוצה כבש חמישה ימים לאחר מכן במשחקו השני בקבוצה מול הפועל פתח תקווה שנגמר בניצחון 0–2. ברמת גן קיבל רוטמן הזדמנות כשחקן מרכזי וב-42 משחקים בהם שיחק פתח ב-33 וכבש שבעה שערים בכל המסגרות.

לקראת 2018/2019 חזר רוטמן למכבי פתח תקווה. ב-27 בפברואר 2019 חתם רוטמן בבית"ר ירושלים וסוכם שיעבור לשם בתום העונה. באותה עונה שיחק ב-20 משחקים, מתוכם פתח בשבעה, וכבש שער בודד. בתום אותה עונה ירד עם מכבי פתח תקווה לליגה הלאומית.

בעונת 2019/2020 עבר רוטמן לבית"ר ירושלים. את משחקו הראשון בקבוצה שיחק בניצחון 1–2 על סקציה נס ציונה, קבוצת נעוריו, ב-28 ביולי 2019 במהלך שלב הבתים של גביע הטוטו. מאוחר יותר באותה עונה זכה עם בית"ר ירושלים בגביע הטוטו לאחר שגברה הקבוצה בגמר על מכבי תל אביב. את שערו הראשון בקבוצה כבש ב-22 בדצמבר 2019 במהלך הניצחון 0–5 על הפועל ראשון לציון בגביע המדינה.

ב-4 בפברואר 2021 הושאל רוטמן להפועל חדרה עד לסיום עונת 2020/2021. ב-7 ביוני 2022 חתם במכבי נתניה, ובינואר 2023 זכה עימה בגביע הטוטו השלישי שלו.

ב-30 באפריל 2022 כבש צמד (בהפרש של 16 דקות) במדי בית"ר ירושלים במסגרת ליגת העל מול מכבי פתח תקווה, במשחק שהסתיים בתיקו ביתי 2–2.

תארים
-----

מכבי פתח תקווה
* גביע הטוטו: 2015/2016

בית"ר ירושלים
* גביע הטוטו: 2019/2020

מכבי נתניה
* גביע הטוטו: 2022/2023

קישורים חיצוניים
----------------

* לירן רוטמן, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  עמית קרקו, סוף לסאגה: לירן רוטמן ושלום אדרי בהפועל חדרה, באתר ONE, ‏4 בפברואר 2021
2. ↑  רענן ברנובסקי‏, נשאר בצהוב-שחור: לירן רוטמן סיכם לשנתיים במכבי נתניה, באתר וואלה!‏, 7 ביוני 2022
3. ↑  Beitar Jerusalem vs. Maccabi Petah Tikva - 30 April 2022 - Soccerway, int.soccerway.com
פירוש נוסף ערך זה עוסק במפרץ בארץ אלזוורת' שבאנטארקטיקה. אם התכוונתם למשמעות אחרת, ראו מפרץ פיין איילנד.

**מפרץ פיין איילנד** (באנגלית: **Pine Island Bay**) הוא מפרץ רחב בארץ אלזוורת', שבאנטארקטיקה.

אורכו של המפרץ 64 קילומטרים; רוחבו של המפרץ 48 קילומטרים.

קרחון פיין איילנד נשפך אל המפרץ, בקצה הדרום- מזרחי של ים אמונדסן.

היסטוריה
--------

### גילוי ומיפוי המפרץ

המפרץ מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, בדצמבר 1946.

### מקור השם

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שמה של ספינת צי ארצות הברית פיין איילנד (USS *Pine Island*) - נושאת מטוסי - ים, וספינת הדגל של כוח המשימה המזרחי ( the eastern task group) של צי ארצות הברית במהלך מבצע קפיצה לגובה, אשר חקר את אזור זה.

לקריאה נוספת
------------

• Majewski, Wojciech. (2013), **Benthic foraminifera from Pine Island and Ferrero bays, Amundsen Sea**, Polish Polar Research. 34. 10.2478/popore-2013-0012

קישורים חיצוניים
----------------

* מפרץ פיין איילנד באתר הסקר הגאולוגי של ארצות הברית
* מפרץ פיין איילנד באתר הגאזט האנטארקטי המשווה SCAR של ממשלת אוסטרליה
* מפת האזור

הערות שוליים
------------

1. 1 2 3 4 5 6 7 8 9  מידע גאוגרפי והיסטורי
**דניאל סבג** (נולד ב-27 בדצמבר 1980) הוא שחקן טלוויזיה ותיאטרון ישראלי.

ביוגרפיה
--------

סבג נולד וגדל בקיבוץ עברון. הוא בוגר בית הספר למשחק של סמינר הקיבוצים. הופעתו הטלוויזיונית הראשונה הייתה בשנת 2010, כאשר לוהק לגלם את דמותו של גדעון בסדרת הדרמה "חיים אחרים". בשנת 2011 שיחק בסרט הקצר "פול", לצדם של דרור קרן, אורי אברהמי, יואב הייט ועוד. שיחק גם בסרט הקצר "חיה עם קסדה" בבימויו של יונה רוזנקיאר. ב-2012 שיחק בתפקיד אורח בסדרת הדרמה "קטמנדו". בשנים 2014–2015 גילם במשך שתי עונות את אבישי זגורי, אחד התפקידים הראשיים בסדרת הדרמה "זגורי אימפריה". ב-2014 לוהק לשחק בסדרת הנעורים "כוכב הצפון".

סבג שיחק במספר מחזות. בשנת 2008 שיחק במחזות "בתולים" (צוותא), "בגדי המלך החדשים" ו"כיתת יורים". בשנת 2009 שיחק במחזות "מחסן השטוזים של דתיה", "מישהו ימות בסוף", שהוצג בתיאטרון הבימה, ו"החברים של ננה", שהוצג בתיאטרון תמונע. ב-2010 שיחק בתיאטרון אורנה פורת לילדים ולנוער במחזה "לשמור על הכדור", ובהמשך שיחק במחזות "שלג ויער" בתיאטרון דימונה ו"25", זוכה פסטיבל עכו שהוצג בתיאטרון הבימה. בשנת 2011 שיחק ב"הבימה" במחזות "אם יש גן עדן", "מלכת היופי של לינן" ו"איש עומד מאחורי אישה יושבת". החל משנת 2014 הוא משחק בתיאטרון הבימה במחזות "אבא גוריו", "הקמצן", "יהוא" ו"עת דודים". החל משנת 2016 הוא משחק במחזה "אשה בורחת מבשורה" בתיאטרון הקאמרי (בשיתוף עם הבימה).
החל משנת 2017 הוא משחק במחזה "פילומנה" בתיאטרון הבימה. החל משנת 2019 הוא משחק בהצגה "הרובוטית" בתיאטרון הבימה, לצידה ובכיכובה של אשתו הגר טישמן, המגלמת את הרובוטית.

סבג השתתף בפרסומות ל"סלקום", "ספרינג" ו"בירה מכבי". ב-2015 שיחק בתפקיד אורח בסדרה "רון" ב-Yes, בה גילם את אודי, חבר של רון. ב-2018 שיחק בסרט "הצלילה". בשנת 2020 שיחק בדרמה היומית "קיבוצניקים" ששודרה ב-HOT3.

קישורים חיצוניים
----------------

* דניאל סבג, ברשת החברתית פייסבוק
* דניאל סבג, במיזם "אישים" לתיעוד היצירה הישראלית
* דניאל סבג, במסד הנתונים הקולנועיים IMDb (באנגלית)
* דניאל סבג, באתר "אידיבי", מאגר הידע העברי לקולנוע ישראלי ועולמי
* דניאל סבג, בארכיון הבימה
* איילת קליין כהן, לא בורח: דניאל סבג מתחבר לשכול על הבמה, באתר nrg‏, 19 בפברואר 2016
* אתר למנויים בלבד יואב בירנברג, משחקים אותה, באתר "ידיעות אחרונות", 26 בדצמבר 2018
פירוש נוסף ערך זה עוסק בעיר קדומה שנמנתה על ערי הדקפוליס. אם התכוונתם לעיר בספרד, ראו אווילה.
ערי הדקפוליס מסומנות בשחור. אבילה מזוהה עם רפנה
**אבילה** (abella או **abila**, נקרא גם seleucia, כיום קווילבה: בערבית: قويلبة) היא יישוב קדום בעבר הירדן המזרחי, שנמנה עם ערי הדקפוליס. האתר נמצא כ-13 ק"מ מצפון לעיר אירביד, שני קילומטר ממזרח לכפר הירדני חרתא, ממזרח לאום קיס, והוא ממוקם בין שני תילים, תל אבילה ותל חירבת אום אלעמאד (אם העמודים).

דקפוליס
-------

דקפוליס הייתה קבוצה של עשר ערים ששכנו בעיקר בעבר הירדן המזרחי. ערים אלו לא היו קבוצה רשמית או גוף מדיני, אלא קובצו ביחד עקב מוצאם המשותף של תושבי הערים הללו שהיו ברובם רומאים ויוונים, בשונה ממרבית תושבי האזור שהיו שמים (יהודים, נבטים וארמיים). בירתן הייתה בית שאן. לכל הערים הייתה דרגה גבוהה יחסים של אוטונומיה וחופש פעולה.

פליניוס הזקן לא כלל את אבילה ברשימת ערי הדקפוליס, אך כן כלל ברשימה את רפנה. לעומתו, חוקרים אחרים כתלמי כללו עיר בשם אבילה והשמיטו את רפנה. יש המזהים את רפנה כאבילה. ברשימתו של תלמי הופיעה אבילה, אך הוא הזכיר גם את אבילה ליסניוס (Abila of Lysanios) (שבקרבת דמשק). 

על פי יוסף בן מתתיהו, קיבל המלך אגריפס לשלטונו ארבע ערים: טריכיי וטבריה בגליל, אבל ויוליס שבעבר הירדן. לפי תיאורו אבל זו היא אבל השיטים שבקרבת ים המלח ואינה בתחום הדקפוליס. הארכאולוג אולברייט זיהה יישוב שנזכר במכתבי אל-עמארנה, יבליים
(Yablima), כאבל או אבילה, עיר הדקפוליס.
בעיר היה יישוב כבר בתקופת הברונזה, אולם היא הגיעה לשיא אוכלוסייתה בתקופה הביזנטית ובתקופת שלטון בית אומאיה.

בתקופה הרומית ישבו סמוך לעיר הלגיונות הרומיים השלישי והשנים עשר.

האתר
----

הראשון שהתעניין באתר מבחינה ארכאולוגית היה החוקר הגרמני אולריך יספר זצן, שהגיע מדמשק על סוסו לתל אביל בפברואר 1806. ב-1888, עם ייסודה של החברה הגרמנית לחקר ארץ ישראל, הגיע לאתר החוקר גוטליב שומכר, וסייר במקום. 

רק מאז 1980 מתבצעות במקום חפירות ארכאולוגיות. הרולד מייר, פרופסור מהסמינר התאולוגי במיזורי, ארצות הברית, קיבל את אישור מחלקת העתיקות בירדן והחל לחפור במקום. החפירות החלו ב-1982, והן מתקיימות כל שנה זוגית.
הממצאים הארכאולוגיים מצביעים על כך שהאתר היה מיושב כבר בתקופת הברונזה, ולאחריה בתקופת הברזל, בתקופות ההלניסטית, הרומית והביזנטית, ובתקופת בית אומייה. בין ממצאי החפירות: מטבעות, כדים, כלי זכוכית ומנורות. בחפירות נמצאו תיאטרון וחמש בזיליקות מהתקופה הביזנטית, אחת מהן בנויה על מקדש לאלה ארטמיס.

קישורים חיצוניים
----------------

ויקישיתוף מדיה וקבצים בנושא **אבילה** בוויקישיתוף
* אתר האינטרנט הרשמי של אבילה
* על החפירות במקום

הערות שוליים
------------

1. ↑  או תל אביל
2. ↑  מקור: מלחמות היהודים ד, ז.
3. ↑  מקור
4. ↑  נהרג בתאונת דרכים בסביבת האתר ב-2004

| דקאפוליס |
| --- |
| 

|  |
| --- |
| גרסה • סקיתופוליס • היפוס • גדר • פלה • פילדלפיה • דיאון • קנטה • רפנה • דמשק • אבילה |

 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542008105171
* BnF: cb14537288p (data)
* LCCN: sh96011296
* SUDOC: 080489427
* VIAF: 315170226
* WorldCat (עם VIAF): 315170226

 |
צילום עטיפה של גיליון כתב-העת מחורף 1997
**2600: The Hacker Quarterly** הוא מגזין אמריקאי שיוצא לאור משנת 1984 ועוסק בנושאים הקשורים לעולם אבטחת המידע וההאקרים.

המגזין עוסק במגוון נושאים שהקשורים לאבטחת מידע, פרוטוקולי אינטרנט וטלפונייה. הוא נחשב לאחד מהמגזיני ההאקרים המוכרים ביותר.

שם המגזין
---------

שמו של המגזין הוא כשם פורום ההאקרים ביוזנט: "alt.2600", שמצידו ניתן משום שרשתות טלפוניה רבות נהגו בשנות ה-60 של המאה ה-20 להשתמש באות נקי בתדר 2600 הרץ כדי להעביר את מרכזיית הטלפון ל"מוד שירות", בו ניתן היה לתת למרכזייה הוראות שונות. "פריקים" ("phreaks") גילו זאת והשתמשו בכך כדי לבדוק מה ניתן לבקש מן המרכזייה לעשות.

זכה לפרסום האקר בשם ג'ון דרייפר, שגילה שמשרוקית קטנה שחברת דגני בוקר נהגה לצרף לחבילות דגנים בשם "קפטן קראנץ'", משמיעה צליל בתדר זה בדיוק. דרייפר עצמו זכה לכינוי "קפטן קראנץ'", ולמקום מכובד בהיכל התהילה של ההאקרים, והמספר 2600 הפך לסימן היכר של האקרים. המגזין נוסד על ידי דייוויד רודרמן ואריק קורלי, אך דוויד פרש לאחר שלוש שנים. אריק משמש כעורך המגזין תחת שם העט עמנואל גולדשטיין (כשם דמותו של אויב המשטר בספרו של ג'ורג' אורוול, 1984).

קישורים חיצוניים
----------------

* 

* אתר האינטרנט הרשמי של 2600: The Hacker Quarterly (באנגלית)
* 2600: The Hacker Quarterly, ברשת החברתית טוויטר
* 2600: The Hacker Quarterly, באתר אנציקלופדיה בריטניקה (באנגלית)
**מפרץ קראנטון** (באנגלית: **Cranton Bay**) הוא מפרץ ארוך ורחב, מדרום לחצי האי קאניסטאו בארץ אלזוורת', שבאנטארקטיקה.

המפרץ נשפך אל ים אמונדסן.

אורכו של המפרץ 37 קילומטרים.

המפרץ תחום מדרומו באיי בקר, ובמדף קרח המפריד את המפרץ ממפרץ פיין איילנד.

היסטוריה
--------

### גילוי ומיפוי המפרץ

המפרץ מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.

### מקור השם

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שמו של לוטננט אלמר מ. קראנטון (Elmer M. Cranton) מצי ארצות הברית, שהיה קצין רפואה, ומפקד תחנת בירד בשנת 1967.

לקריאה נוספת
------------

• Defense Mapping Agency 1992, **Sailing Directions (planning Guide) and (enroute) for Antarctica**, P 155

קישורים חיצוניים
----------------

* מפרץ קראנטון באתר הסקר הגאולוגי של ארצות הברית
* מפרץ קראנטון באתר הגאזט האנטארקטי המשווה SCAR של ממשלת אוסטרליה
* תצלום לוויין של מפרץ קראנטון
* מפרץ קראנטון באתר marineregions
* מפת האזור

הערות שוליים
------------

1. 1 2 3 4 5 6 7 8  מידע גאוגרפי והיסטורי
**אביליאנה** (באיטלקית: **Avigliana**) היא עיר בעלת 12,480 תושבים (נכון ל-1 בינואר 2017) הנמצאת במחוז פיימונטה, במרחק של כעשרים קילומטרים ממערב לטורינו, איטליה. כבר בימי הביניים הייתה לעיר חשיבות רבה, כאשר מלכים רבים לחמו על השליטה בטירת אביליאנה, החולשת על העיר.

היסטוריה
--------

מפה של העיר
שרידי היישוב הראשונים שנמצאו באביליאנה הם מהתקופה הנאוליתית, בעקבות חשיפת שרידי מתחם מגורים בסוף המאה התשע עשרה בביצות ליד האגמים הצמודים לעיר כיום.

בשל מיקומה הגאוגרפי האסטרטגי של אביליאנה, במפגש של עמקי הצפון ופיימונטה עם האלפים, ועל אם הדרך בין צרפת לאיטליה, נבנתה בעיר בשנת 574 לספירה טירה על ידי המלך קלף (אנ'), מלך הלומברדים, שעלה לכס השלטון לאחר המלך אלבוין.

נזירים בנדיקטינים הקימו באביליאנה את מנזר נובלסה (אנ'), על מנת שישמש בית חולים עבור הצליינים המגיעים מצרפת לאחר חציית האלפים. פשיטות חוזרות ונשנות הובילו לחורבנה של העיר.

בשנת 1187 היינריך השישי הטיל מצור על אביליאנה, שגרם לנזק חמור הן לטירה והן לעיר. בהמשך, לאחר שירש את כתר הקיסרות של האימפריה הרומית הקדושה מאביו, עברו ערי צפון איטליה תחת ריבונותו, החליט לשקם ולבנות מחדש את טירת אביליאנה. ב-1953 כתוצאה מהמלחמות האיטלקיות הותקפה שוב העיר על ידי כוחות צרפתים.

בשנים 1946–1948 פעלה בעיר חוות הכשרה של השומר הצעיר, בשם בית הילדים אביליאנה, מסגרת הכשרה לילדים עקורים משארית הפליטה. בית שהו ילדים ניצולי שואה בדרכם לארץ ישראל במסגרת עליית הנוער.

אטרקציות וטבע
-------------

כיום, אביליאנה היא יעד תיירותי למרגלות הרי האלפים. בין האטרקציות הטבעיות בעיר, ראוי להזכיר שני אגמים קטנים: גראנדה ופיקולו, ואת ההמורנה. המורנה הוא אזור ביצתי סביב האגמים המהווה פארק הטבעי של העיר מאז 1980 ואת ביתם של מינים רבים של ציפורים כולל אנפות, ברכיות, ותרנגולים אנגליים.

Particolare del pronao del santuario della Madonna dei Laghiכנסיית הגבורה של האגמים
### אנדרטאות ואתרים

* כנסיית הגבורה של האגמים.
* כנסיית סנט ג'ון.
* כנסיית סנטה מריה מג'ורה (איט')
* כנסיית פטרוס הקדוש של אדריכלות רומנסקית-גותית.
* המגדל העגול של חומות העיר
* פיאצת קונטה רוסו, הממוקמת במרכז הכיכר, שנבנתה במאה ה-14.

כלכלה ותעשייה
-------------

בשנת 1872 הקים אלפרד נובל מפעל גדול לייצור דינמיט באביליאנה. מפעל זה היה הגדול באירופה להפקות דינמיט בשנות הארבעים של המאה העשרים. המפעל המשיך לעבוד ולייצר חומרי נפץ ואבק שרפה גם בזמן מלחמת העולם השנייה עד לשנות השישים, ובמקביל לאחר המלחמה חלקו של המפעל הוסב לייצור צבעים.

נכון להיום, בשטח המפעל ישנן כמה פעילויות תעשייתיות, בפרט בייצור סירות שייט ונופש.

הכלכלה הוא התיירות הנמשכת על ידי הכפר מימי הביניים ואת הנוכחות של האגמים המשמשים כיעד לטיולים.

גלריית תמונות
-------------

### אגם גראנדה אביליאנה, איטליה

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אביליאנה** בוויקישיתוף
* 

* אתר האינטרנט הרשמי של אביליאנה

* fondazione camis de fonseca :La Casa della Gioventù Ebraica ad Avigliana


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540486305171
* GND: 4491755-7
* LCCN: nr93011234
* MusicBrainz: e1cf49ee-4cc8-4059-9638-8cfe3dc71f5c
* NKC: ge870512
* VIAF: 137647549
* WorldCat: lccn-nr93011234

 |
**ג'וליוס צ'אן** (אנגלית: **Julius Chan**; נולד ב-29 באוגוסט 1939) הוא פוליטיקאי מפפואה גינאה החדשה, לשעבר ראש ממשלתה.

חייו
----

צ'אן נולד באיי טאנגה. אביו, צ'ין פאק, היה סוחר ממוצא סיני וצ'אן עצמו סיים לימודי קולג' באוסטרליה.

בשנת 1970 נבחר למנהיג מפלגת הקידמה העממית ובשנת 1972 נבחר כנציג מחוז נאמאטאני שבניו אירלנד לאספה הלאומית של פפואה גינאה החדשה טרם קבלת עצמאותה. כהונתו נמשכה עד 1997 וחודשה בעקבות הבחירות שנערכו בשנת 2007. הוא כיהן פעמיים כשר הכלכלה (1972 - 1977 ובין 1992 - 1994) ובמספר הזדמנויות כסגן ראש הממשלה (1976, 1985, 1986 ובין 1992 - 1994). בשנת 1976 כיהן גם כשר התעשייה ובשנת 1994 שימש שר ליחסי ומסחר חוץ.

בשנים 1980–1982 כיהן כראש הממשלה השני של פפואה גינאה החדשה, לאחר שראש הממשלה מייקל סומארה הודח בהצבעת אי אמון ועד לסיום כהונת האספה הלאומית וקיום בחירות כלליות במדינה. בשנת 1994 חזר לכהן בתפקיד בשנית והחזיק בו עד 1997. סיום תפקידו אירע בעקבות פרשת סנדליין ושכירת שירותם של שכירי חרב כנגד כוחות גרילה שפעלו במדינה. מחאה ציבורית, שביתה של צבא פפואה גינאה החדשה והתפטרות חברים בממשלתו הובילו לקריאת הפרלמנט להתפטרותו ברוב של 59 מול 38. כשלושה חודשים לאחר מכן, ביוני 1997, חזר לכהן כראש הממשלה עד לקיום הבחירות הכלליות שנועדו להתקיים חודש לאחר מכן. בבחירות אלו הפסיד לביל סקייט.

לצד כהונתו כחבר האספה הלאומית, בשנת 2007 נבחר צ'אן למושל מחוז ניו אירלנד. בבחירות הכלליות באותה שנה קיבל צ'אן תמיכה רחבה באספה והיה מועמד לראשות הממשלה, אך ראש הממשלה סומארה נותר בתפקידו וצ'אן עומד בראש קבוצת האופוזיציה.

צ'אן קיבל תואר אביר מפקד במסדר האימפריה הבריטית בשנת 1981 ומונה לחבר המועצה המלכותית בשנת 1982.

צ'אן נשוי ואב לארבעה. בנו ביירון הוא חבר האספה הלאומית משנת 2002.

קישורים חיצוניים
----------------

ויקישיתוף מדיה וקבצים בנושא **ג'וליוס צ'אן** בוויקישיתוף

| פפואה גינאה החדשהפפואה גינאה החדשה ראשי ממשלת פפואה גינאה החדשה |
| --- |
| 

|  |
| --- |
| מייקל סומארה (1975–1980) • ג'וליוס צ'אן (1980–1982) • מייקל סומארה (1982–1985) • פאיאס וינגטי (1985–1988) • רייבי נאמאליו (1988–1992) • פאיאס וינגטי (1992–1994) • ג'וליוס צ'אן (1994–1997) • ג'ון גיהנו (בפועל) (1997) • ג'וליוס צ'אן (1997) • ביל סקייט (1997–1999) • מקרה מוראוטה (1999–2002) • מייקל סומארה (2002–2011) • סם אבל (בפועל) (2011) • פיטר אוניל (2011–2019) • ג'יימס מרפה (2019-) |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 171201795
* ISNI: 0000 0000 8427 683X
* LCCN: n84166122
* SUDOC: 204070902
* VIAF: 13719256
* WorldCat: lccn-n84166122

 |
**גיבון שחור-כיפה** (שם מדעי: ***Hylobates pileatus***) מין בסוג גיבון גיבון שבמשפחת הגיבונים.

תיאור המין
----------

משקל הגיבונים נע בין 4–8 ק"ג, והם מתנשאים לגובה של 44.0–63.5 ס"מ. הם בעלי גוף דק, ידיים ארוכות במיוחד וללא זנב כמו שאר חברי המשפחה. לזכרים פרווה שחורה וגפיים לבנות, לנקבות פרווה בהירה: חומה בהירה עד כסופה אפורה, שהחזה והראש, למעט צידיו, שחורים. למין שק גרון חיצוני קטן (לא כמו הסיאמנג) המשמש כתיבת תהודה להגברת קולו.

הגיבון שחור-הכיפה נפוץ ביערות הגשם, יערות המונסון ויערות העד הטרופיים שבדרום מזרח תאילנד, בקמבודיה, לאוס ווייטנאם.

רבייה
-----

כמו יתר חברי הקבוצה, מנהל הגיבון שחור-הכיפה אורח חיים מונוגמי, כאשר הזכר והנקבה יוצאים מתוך גרעין משפחתם עם הגיעם לבגרות ויוצרים תא משפחתי עם צאצא - שני צאצאים. צאצא יחיד נולד כל 2–3 שנים לערך, לאחר הריון של 7–8 חודשים. הנקבה שומרת על הצאצאים עד הגיעם לגיל שנתיים. מקרי פוליגמיה נראו במין זה. לעיתים רחוקות נצפו באזורים חופפי טריטוריה, בני זוג מהמין גיבון לבן-יד יוצרים תא משפחתי פוליגמי עם המין, טרם תועדו מקרי רבייה בין-מיניים.

התנהגות
-------

המין מעדיף את צמרות העצים ומבלה בהם את חייו, הוא נח וישן בעצים רחבים בעלי ענפים מתפרשים. המין אוכל בעיקר פירות עתירי סוכר (תאנים), אך לא יבחל גם בפרחים ובחרקים. הגיבונים משיגים מים על ידי טבילת ידיהם במקווי מים או בעלים רטובים, וליקוק פרוותם הספוגה.

הגיבון נע על האדמה למרחקים קצרים בלבד, הוא מטפס רק בעת עייפות ואחרי אכילה. הוא מתנייד לרוב על ידי קפיצות ארוכות מרחק (10 מטרים) בין ענפי העצים ותפיסתם בעזרת ידיו הארוכות, מה שמכונה תנועה ברכיאלית. 
המין טריטוריאלי ופרטים מתבגרים ובוגרים מספקים הגנה מפני טורפים וגיבונים אחרים. בתקופת הייחום מתקשרים בני הזוג על ידי קולות וצווחות מרובות, הדבר תורם לחיזור הקשר ומרחיק טורפים ושכנים לא רצויים מהטריטוריה החדשה שנבנית. הגיבון מוליד צאצא אחד להריון.

שימור המין
----------

האוכלוסייה מתמעטת במהירות בעקבות בירוא היערות והריסת הטבע לטובת התעשייה. המין מסווג כפגיע (vulnerable) ועל סף סכנת הכחדה. הוא נמצא במרכז התוכנית לשימור פרימטים בתאילנד ובווייטנאם. בעבר היה נפוץ בבורמה, בגבול סין-ק'וצין ובכל תאילנד. צפיפות האוכלוסייה נכון לשנת 2005, היא שני פרטים לקמ"ר, ומעריכים כי בערך 30,000 גיבונים שחורי-כיפה נותרו בטבע.

קישורים חיצוניים
----------------

ויקישיתוף מדיה וקבצים בנושא **גיבון שחור-כיפה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

* גיבון שחור-כיפה באתר IUCN (באנגלית)

הערות שוליים
------------

1. ↑  גיבון שחור-כיפה באתר הרשימה האדומה של IUCN

| קופי אדם |
| --- |
| גיבונים |
| גיבון הולוק | גיבון לבן-גבות מערבי • גיבון לבן-גבות מזרחי • גיבון סקייווקר |   |
| גיבון | גיבון מזוקן • גיבון לבן-יד • גיבון גמיש • גיבון קלוס • גיבון אפור-פרווה • גיבון שחור-כיפה • גיבון כסוף-פרווה |
| סיאמנג (סוג ומין יחיד) | סיאמנג |
| גיבון מצויץ | גיבון שחור מצויץ • גיבון לבן-לחיים צפוני • גיבון לבן-לחיים דרומי • גיבון צהוב-לחיים • גיבון האינאן • גיבון כסוף-לחיים • גיבון שחור מזרחי מצויץ |
| הומינידיים |
| גורילה (גורילניים) | גורילה מערבית • גורילה מזרחית |
| אורנגאוטן | אורנגאוטן בורנאי • אורנגאוטן סומטרי • אורנגאוטן טפנולי |
| שימפנזה | שימפנזה מצוי • שימפנזה ננסי |
| אדם (סוג ומין יחיד) | אדם נבון |
**פוליאינוס** (ביוונית: **Πoλύαινoς**) היה היסטוריון ונואם מוקדוני בן המאה ה-2 שנודע בעיקר בשל חיבורו "תכסיסי מלחמה" אותו הקדיש לקיסר לוקיוס ורוס.

ביוגרפיה
--------

מעט מאוד ידוע על חייו של פוליאינוס. הוא נולד בביתיניה למשפחה ממוצא מוקדוני. בזמן שנולד היו שתי הארצות תחת שלטון האימפריה הרומית.

הוא התפרסם כנואם וסופר, ופעל בבתי המשפט הרומיים. כמו כן הוא היה מקורב לקיסרים לוקיוס ורוס ומרקוס אורליוס. ללוקיוס ורוס הקדיש את ספרו "סטראטגמטה" (Στρατηγήματα) או "תכסיסי מלחמה". על פי עדותו של פוליאינוס עצמו, הספרים הוענקו לקיסר כמתנה לרגל צאתו למלחמה על האימפריה הפרתית בשנת 162. כמו כן מעיד פוליאינוס שלוקיוס ורוס עיין בספרים, וישנם אף רמזים שמרקוס אורליוס נשא אותם עמו במהלך המלחמות המרקומניות.

על פי עדותו של פוליאינוס עצמו, הסטראטגמטה היא אוסף של 900 אנקדוטות מפורסמות המתארות ניצחונות של מצביאים דגולים. הסטראטגמטה מחולקת לשמונה ספרים המסודרים לפי נושאים, אולם קטעים מספרים 6 ו-7 אבדו, כך שמתוך 900 האנדקוטות שרדו רק 833. האנדקוטות ממוינות בסדר הבא: ספר 1 עוסק בעיקר בגיבורים מהמיתולוגיה היוונית. ספר 2 עוסק בעיקר בגיבורים מספרטה ותבאי. ספר 3 עוסק בגיבורים מאתונה העתיקה. ספר 4 עוסק בגיבורים ממוקדון הפרקים הראשונים עוסקים בפיליפוס השני ואלכסנדר הגדול. ספר 5 עוסק בעיקר בהיסטוריה של סיציליה. ספר 6 עוסק בקרתגו ובערים יווניות אחרות. ספר 7 עוסק בעיקר בעמים אסייתיים כגון פרסים, מדים וסקיתים. ספר 8 מחולק לשניים כאשר חציו הראשון עוסק בגיבורים רומאיים מפורסמים וחציו השני עוסק בנשים לוחמות.

על פי הסודא, לפוליאינוס היו שתי יצירות נוספות שלא שרדו עד ימינו: "על תבאי" (Περὶ Θηβῶν) וחיבור על טקטיקה (Τακτικά) ב-3 ספרים. כמו כן הוא מציין על כוונתו לכתוב גם ספר שיעסוק בלוקיוס ורוס, אם כי לא ידוע אם הוציא לפועל את תוכניתו.

קישורים חיצוניים
----------------

* הסטראטגמטה בתרגום לאנגלית
* קטעים מספרו של פוליאינוס העוסקים באלכסנדר הגדול (באנגלית)
* פוליאינוס באתר ליוויוס (באנגלית)
* פוליאינוס, באתר אנציקלופדיה בריטניקה (באנגלית)
* פוליאנוס (פעל במאה ה-2), דף שער בספרייה הלאומית

הערות שוליים
------------

1. 1 2  פוליאינוס באתר ליוויוס
2. ↑  פוליאינוס, "תכסיסי מלחמה", הקדמה לספר 2.
3. ↑  פוליאינוס, "תכסיסי מלחמה", הקדמה לספר 1.
4. ↑  סודא, פוליאינוס – Suidas, s.v. Πολύαινος
5. ↑  פוליאינוס, "תכסיסי מלחמה", הקדמה לספר 6.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266627805171
* BIBSYS: 95004199
* BNE: XX1093657
* BnF: cb123171991 (data)
* CANTIC: a10492215
* CiNii: DA02986019
* GND: 118741411
* ICCU: CFIV185644
* ISNI: 0000 0000 8339 499X
* LCCN: n94028544
* LNB: 000050390
* NDL: 00756593
* NLG: 27973
* NSK: 000506352
* NTA: 06995142X
* RERO: 02-A000131903
* SELIBR: 269887
* SUDOC: 032072252
* Trove: 974360
* VcBA: 495/25170
* VIAF: 15564840
* WorldCat: lccn-n94028544

 |
**ה.ס וונג** (במנדרינית תקנית: **王小亭** נולד ב-1900 - 9 במרץ 1981) היה צלם עיתונות סיני. צילומו המפורסם ביותר הוא "יום שבת העקוב מדם", תצלום של תינוק בוכה, זמן קצר לאחר הפצצת תחנת הרכבת הדרומית של שאנגחאי (אנ') בסין על ידי כוחות יפנים במסגרת קרב שאנגחאי (אנ') שנערך במלחמת סין–יפן השנייה.

קריירה
------

בשנת 1920 ו-1930, עבד וונג בסין כצלם עם מספר סוכנויות שונות. התצלום המפורסם שלו, יום שבת העקוב מדם", נודע במספר שמות כגון "התינוק הסיני", "התינוק הסיני חסר האם", "התינוק בתחנת הרכבת בשאנגחאי" ו"תינוק שאנגחאי, צולמה במהלך קרב שאנגחאי במלחמת סין-יפן השנייה. בתצלום נראה תינוק בוכה היושב לבדו על רציף תחנת הרכבת ההרוסה, כשלגופו בגדים הנראים שרופים ומוכתמים בדם. התצלום עורר סערה ציבורית ונחשב לאחד התצלומים המשפיעים ביותר בעולם. בתוך שנה מיום פרסומו, התצלום נראה על ידי יותר מ-136 מיליון איש. בשנת 2010, זכה וונג בפרס כעיתונאי אסיאתי-אמריקאי על ידי התאחדות העיתונאים האמריקאית האסיאתית.

וונג צילם סרטי חדשות נוספים המכסים את ההתקפות היפניות בסין, כולל קרב שוז'ו (אנ') במאי 1938 והפצצות האוויר בגואנגג'ואו בחודש יוני. לעיתים הוא העמיד את עצמו בסכנה על מנת לצלם. פעם נקלע לאזור שהופצץ על ידי מטוסים יפניים. לאחר שהכעיס את היפנים על ידי תיעוד האלימות של התקפותיהם, ממשלת יפן הקצתה סכום של 50,000 דולר על מי שיסגירו לרשויות. בסין, פעל וונג בהגנה בריטית, אך המשיך להיות נתון לאיומי מוות של לאומנים יפנים אשר גרמו לו לעזוב את שאנגחאי עם משפחתו ולעבור להתגורר בהונג קונג.

חיים מאוחרים
------------

וונג עבר לטייפה בשנות השבעים ונפטר מסוכרת בביתו בגיל 81 ב-9 במרץ 1981.

ראו גם
------

* יום שבת העקוב מדם

קישורים חיצוניים
----------------

ויקישיתוף מדיה וקבצים בנושא **ה.ס וונג** בוויקישיתוף

הערות שוליים
------------

1. ↑  HONOR ROLL LIST: Pioneers, past and present, aaja-la.org
2. ↑  1938, web.archive.org, ‏4 ביוני 2011
3. ↑  Paul French, **Through the Looking Glass: China's Foreign Journalists from Opium Wars to Mao**, Hong Kong University Press, 1 במאי 2009, מסת"ב 978-962-209-982-1. (באנגלית)
4. ↑  John Faber, **Great News Photos and the Stories Behind Them**, Courier Corporation, 1 בינואר 1978, מסת"ב 978-0-486-23667-4. (באנגלית)
5. ↑  Ministry of Foreign Affairs, Republic of China (Taiwan), Culture, science and education, Taiwan Today, ‏1 במאי 1981 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* PIC: 274954
* RKD: 407754

 |